મકાન જોઈ મેહુલ એકદમ આનંદમાં આવી ગયો,ખૂબ જ આલીશાન કહી શકાય તેવું હતું,ગામથી દૂર,એકદમ શાંત વાતાવરણ,એકદમ નિરવ શાંતિ,મકાનની આગળ એકદમ લીલા રંગની ચાદર ઓઢી હોય તેવો બગીચો, અને બગીચામાં આવેલા મોટા મોટા વૃક્ષો વગેરે મન મોહી લે તેવા લાગી રહ્યા હતાં, જાણે પ્રકૃતિનાં ખોળે આવી ગયા હોય તેવું મેહુલને લાગતું હતું, આ બધું જોઈ મેહુલનાં શરીરમાં આનંદની લાગણીઓ ઘોડાપુરે વહેવા લાગી, પરંતુ મેહુલ એ બાબતથી એકદમ અજાણ હતો કે તેની આ આનંદની લાગણીઓ ક્યારેય ડર કે ભયની લાગણીઓમાં ફેરવાય જવાની હતી.